Gambia

Gambia (viralliselta nimeltään Republic of The Gambia) on maa Länsi-Afrikassa. Se on pienin Afrikan mantereen maista. Gambian rajanaapuri on pohjoisessa, idässä ja etelässä Senegal ja lännessä se rajoittuu Atlantin valtamereen. Rantaviivaa sillä on noin 80 km.

Alueet
Gambia on jaettu 6 alueeseen:
 * Banjulin kaupunkialue
 * Länsi-Gambia
 * Pohjoisranta
 * Alajoki
 * Keskijoki
 * Yläjoki

Kaupungit

 * Banjul (pääkaupunki)
 * Bansang
 * Bakau
 * Barra
 * Brikama
 * Ghanatown
 * Gunjur
 * Kartong
 * Kololi
 * Kotu
 * Sanyang
 * Serrekunda
 * Tanji
 * Tujering

Historia
Ensimmäiset kirjalliset maininnat Gambiasta löytyvät 800-ja 900-luvuilta arabikauppiaiden muistiinpanoista. Maa oli ajoittain osana Ghanan ja Songhain afrikkalaisia kuningaskuntia.

Ilmasto
Gambian ilmasto on subtrooppinen. Siihen kuuluu kaksi eri kautta, sadekausi (Nawet), joka kestää kesäkuusta lokakuuhun ja kuivakausi (Harmattan) lokakuun puolivälistä kesäkuun puoliväliin.

Sadekauden aikana ilman kosteusprosentti voi nousta jopa niinkin korkeaksi kuin 95%. Lämpötilan hipoessa jopa +50 celsiusta. Monsuunisateet ovat lähes päivittäisiä, mutta myös aurinko paistaa. Sadekauden aikana moskiittoja esiintyy huomattavasti enemmän kuin kuivalla kaudella, joten malarialääkitys sekä muu suojautuminen (hyttysvoiteet, moskiittoverkot jne) on erittäin tärkeää. Tiet ovat sadekaudella välillä todella huonossa kunnossa ja joskus vesi tulvii myös sisälle asuntoihin.

Kuivakausi on ihanteellista aikaa matkustaa Gambiaan, lämpötilan pysytellessä +30 celsiuksen paikkeilla, ilman kosteusprosentti on n. 40-60%. Ilmasto on aurinkoinen ja kuiva, ei hiostavan kostea. Sateita ei juurikaan esiinny (tammikuisia sadekuuroja lukuunottamatta). Myös rannikolla mereltä puhaltavat tuulet "viilentävät" mukavasti. Iltasin on hyvä varustautua pitkähihaisilla- ja lahkeisilla vaatteilla, koska joskus illat voivat olla vähän viileitä (varsinkin tammi-helmikuussa). Pitkät lahkeet suojaavat myös moskiitoilta.

Auringonsäteet ovat todella voimakkaita, koska liikutaan päiväntasaajan lähettyvillä. Kannattaa kiinnittää huomiota riittävään aurinkosuojaan. Suojakertoimet mielellään 25 tai mielellään yli, ainakin loman alussa. Muista myös päähine ja aurinkolasit.

Kansalliset juhlapyhät

 * Itsenäisyyspäivä Gambia itsenäistyi 18. helmikuuta vuonna 1965 Iso-Britannian alaisuudesta.


 * Ramadan Muslimien paastokuukausi Ramadan, sijoittuu yleensä marraskuulle, mutta ajankohta saattaa vaihdella hieman. Paastokuukauden aikana uskova muslimi ei saa syödä, juoda, tupakoida tai harrastaa seksiä auringon noususta ja auringon laskuun eli klo. 7-19 välisenä aikana.


 * Koriteh Ramadanin päättymisen kunniaksi viettettävä suuri juhla. Päivä alkaa rukoushetkellä moskeijassa, moskeijan ulkopuolella on tapana antaa almuja vähäosaisille. Tämän jälkeen tavataan perhettä ja ystäviä, samalla pydetään omia syntejä anteeksi ja rukoillaan perheelle ja ystäville rauhaa, terveyttä ja hyvää onnea. Myöhemmin päivällä syödään juhlapäivällinen. Juhlintaa voidaan jatkaa myöhään yöhön tai aamuun vaikka paikallisessa yökerhossa!


 * Tobaski

Passi ja viisumi
Passin oltava voimassa 3kk matkan jälkeen. Suomen kansalaiset eivät tarvitse viisumia alle 3kk:n lomamatkoille. Saavuttaessa Gambiaan alueelta jossa esiintyy keltakuumetta on matkustajalla oltava keltakuumerokotus.

Lentokoneella
Gambiaan voi tulla esim. SpanAirin lennolla Barcelonasta tai Madridista. Myös muiden yhtiöiden reittilentoja löytyy. Suomesta Tjäreborg lentää pääkaupunkiin Banjuliin (Lokakuusta huhtikuuhun). Lento on Las Palmasin kautta johon kone pysähtyy tunniksi tankkaamaan.

Junalla
Gambiassa ei ole rautateitä, eikä näin ollen ole mahdollista matkustaa junalla Gambiaan.

Autolla
Senegalista voi saapua autolla Gambiaan, rajamuodollisuudet melko helpot.

Bussilla
Gambiasta on useita bussiyhteyksiä ympäröivään Senegaliin. Tarkemmat reitit ja hinnat kannattaa tarkistaa esim. Lonely Planetin matkaoppaasta.

Dakar - Karang (Gambian rajalla Senegalin puolella) maksoi joulukuussa 2011 Gelli-gellin tyyppisellä pakettiautosta tehdyllä minibussilla noin 3500-4000 CFA/hlö/suunta (vähän yli 6 eur). Karangin bussiasema (Gare routiere) on muutaman kilometrin päästä raja-asemalta, joten kannattaa ehkä ottaa taksi. Senegalin ja Gambian raja-asemat ovat aivan lähekkäin. Minibussikyyti Amdallaista Barraan maksaa (joulukuussa 2011) 50 dalasia/hlö (vähän yli 1 eur).

Taksilla
Taksin tai ns. bush taxin voi ottaa Dakarista tai Ziguinchorista Gambiaan.

Dakar - Karang maksaa (joulukuussa 2011) seitsemänpaikkaisella farmarimallin Peugeot 505 taksilla noin 6000-7000 CFA/hlö/suunta (vajaa 11 eur). Koko taksin saa vuorattua maksamalla kaikki 7 paikkaa eli noin 50000 CFA. Matka kestää noin 4-6 tuntia riippuen Dakaria ympäröivästä ruuhkasta. Taksi jättää yleensä Senegalin raja-asemalle, josta on lyhyt kävelymatka Gambian raja-asemalle. Minibussikyyti Amdallain raja-asemalta Barraan maksaa (joulukuussa 2011) 50 dalasia/hlö (vähän yli 1 eur).

Liiku
Tieverkko on harvaa ja tiet usein huonokuntoisia. Liikenne on kuitenkin ajoittain, etenkin kaupungeissa, hyvinkin vilkasta ja liikennekulttuuri poikkeaa huomattavasti länsimaisesta. Joko liikennesääntöjä ei ole tai niiden noudattaminen on erittäin vapaamuotoista. Varsinkin suojattomien jalankulkijoiden ja pyöräilijöiden on syytä pitää varansa, väistämisvelvollisuus kun on käytännössä pienimmällä.

Autolla
Autovuokraamoja löytyy, mutta liikenne on sen verran hurjaa ettei ainakaan kovin tottumattoman kannata rattiin tarttua.

Bussilla
Julkinen liikenne hoidetaan Gambiassa gelli-gelliksi kutsutuilla vanhoista pakettiautoista tehdyillä minibusseilla. Gelli-gellit ovat yleensä huonokuntoisia, täyteenahdettuja ja hitaita, mutta halpoja.

Gelli-gelli Bakausta Banjuliin maksaa noin 8-10 dalasia/hlö ja Banjulista Serrekundaan noin 10 dalasia/hlö (joulukuussa 2011).

Gelli-gelli Barrasta Georgetowniin maksaa 175-180 dalasia/hlö ja kestää 5-6 tuntia.

Bush Taxilla
Halvin matkustusmuoto on ns. bush taxi (Gelleh-Gelleh) eli minibussi, jonka voi ottaa myös lennosta. Kuski tai apumies huutelee ikkunasta määränpäätä ja kättä heilauttamalla bussi pysäytetään ja hypätään kyytiin. Kimppataksikyyti on todella halpaa ja siksi yleisesti käytössä varsinkin paikallisten keskuudessa. Tosin matkustajia (ihmisiä sekä eläimiä!) otetaan kirjaimellisesti auto täyteen, joten joskus kyyti voi olla melko ahdasta, mutta erittäin mielenkiintoista!

Laivalla
Lautta Banjulista Barraan maksaa 10 dalasia/hlö ja lastaukseen liittyvine ryntäyksineen melkoinen elämys.

Junalla
Gambiassa ei ole rautateitä.

Taksilla
Käytössä vihreitä ns.turistitakseja sekä paikallisten käyttämiä kelta-vihreitä takseja. Keltaiset halvempia, mutta joskus myös kunnoltaan melko huonoja. Muista aina sopia hinta etukäteen, takseissa ei ole mittareita. Huomioi, että kuski voi ottaa myös muita samaan suuntaan meneviä matkustajia samaan kyytiin matkan varrelta. Keltaiset taksit eivät pääse kaikille turistialueille.

Keltainen taksi Bakausta Banjuliin maksaa noin 150-200 dalasia/4 hlö (joulukuussa 2011)

Näe
thumb|200px|Sisäänkäynti
 * Abukon luonnonpuisto — avoinna päivittäin 8-18.30. Eläinpuistossa on 300 lintulajia, apinoita ja krokotiilejä.


 * Katchikally Crocodile Pool - Krokotiiliallas, jonka yhteydessä on pieni luontopolku, etninen museo, pieni matkamuistomyymälä, virvokebaari ja wc:t (siistit). Krokotiiliallas sijaitsee Bakaussa ja on yli 500 vuotta vanha. Puistossa on tällä hetkellä noin 80 krokotiiliä. Ole varovainen heti kun menet alueelle sisään, koska krokotiilejä makoilee kaikkialla! Krokotiilit ovat yleisesti ottaen ihan rauhallisia, ja niitä saa jopa silittää, mutta vain oppaan seurassa. Tämä siksi, että raskaana olevia krokotiilejä EI saa silittää tai häiritä. Vanhan uskomuksen mukaan altaan vesi on pyhää ja voi auttaa lapsettomuudesta kärsiviä naisia. Sisäänpääsymaksu D50 (joulukuussa 2011). []


 * River Gambia National Park - Gambiajoella sijaitseva luonnonpuisto, jossa on hyvät mahdollisuudet nähdä virtahepoja, krokotiilejä ja simpansseja. Paras tapa vierailla puistossa on vuokrata vene Kuntaurin kylästä (2-3 tuntia riittää) tai Georgetownista (koko päivä). Kuntaurin kylän lähellä sijaitsee myös Wassun kivikehät.

Puhu
Virallinen kieli on englanti. Paikallisten puhumista kielistä yleisimmät ovat wolof ja mandinka. Lisäksi myös muita heimokieliä (fula, jola, serere, sarahule, creole) Kouluissa opetetaan jonkin verran ranskaa.

Osta
Afrikkalaiset rummut, kora (=perinteinen soitin), puusta tehdyt esineet ja naamiot, batiikki, vaatteet, kengät sekä laukut ovat suosittuja tuliaisia Gambiasta. Samoin räätälillä teetetyt vaatteet ovat suht edullisia. Erilaiset taideteokset (hiekkataulut, maalaukset) ovat myös kivoja tuliaisia. Ostoksia kannattaa tehdä toreilla tai esim. Serrekunda Marketin basaarialueella. Tinkimisen voi monen silmissä varakas länsimaalainen jättää väliin. Monesti ravintoloissa tai kadulla kaupitellaan 20-in-1 DVD "boxeja", joissa esim 20 eri komediaa tai Disney klassikkoa yhdellä DVD:llä, (hinta muistaakseni n.75D) englantia taitavalle hyvä ostos, toimivat ihan moitteettomasti Suomessakin.

Raha
Rahayksikkö on Dalasi (GMD) 1D = 100butut. Setelit ovat 100, 50, 25, 10 ja 5 dalasia. Varaudu siihen, että setelit ovat todella huonokuntoisia ja likaisia. Kolikot ovat 25, 50 butut sekä 1 dalasia.( 1, 5 ja 10 butut'n kolikot ovat nykyään harvinaisia). Ota mukaan pieni alkukassa dalaseja sekä lisäksi euroja, koska yleensä vaihtokurssi on huomattavasti parempi paikan päällä. Rahaa voi vaihtaa hotellien vastaanotoissa tai rahanvaihtopisteessä, joita löytyy runsaasti ainakin kaupunki- ja turistialueilta. Rahanvaihtopisteissä kurssi on yleensä parempi ja voit jopa koittaa tinkiä kurssia vielä paremmaksi!

Pankit
Avoinna:
 * Ma-pe 08-12 ja 16-18
 * La 08-13

Tällä hetkellä Gambiassa on 11 eri pankkiyhtiötä, joista yksi on islamilainen pankki. Useimmat pankit hyväksyvät yleisimmät luottokortit kuten Visan, Mastercardin ja American Expressin.

Automaatit
Joitakin käteisautomaatteja löytyy, mutta melko harvakseltaan. Ainakin Access Gambia Bankin, Guaranty Trust Bankin ja Standard Bankin automaatteja näkyi katukuvassa ja Standard Bankin automaateista sai nostettua jopa Visa electronilla käteistä. Huomaa kuitenkin, että yleensä suurin mahdollinen kertanosto on D2000. Usein automaatit ovat myös tyhjinä. Joskus out-of-order -viesti ei kuitenkaan tarkoita että automaatti on tyhjä, koska automaatteja täytetään jopa iltaisin ja viikonloppuisin eli automaatti saattaa toimia taas pienen ajan pästä. Kärsivällisyys palkitaan!

Hintataso
Hintataso on Gambiassa yleisesti alhainen. Keskituloinen gambialainen tienaa kuussa n. 50€, jolla tulee toimeen ja elättää perheensä. Luonnollisesti turistialueilla saa varautua maksamaan huomattavasti korkeampia hintoja kuin paikallisten käyttämissä liikkeissä.

Kaupankäynti tapahtuu tinkimällä, ellei tuotteisiin ole merkitty kiinteää hintaa. Ensimmäisen tarjouksen kannattaa olla noin kymmenesosa myyjän pyytämästä hinnasta.

Syö
Gambiassa on paljon erilaisia ja eritasoisia ravintoloita. Luonnollisesti hintavimmat löytyvät yleensä hotellien läheisyydestä, mutta mitä kauemmas turistikeskuksista uskaltautuu, sitä halvemmaksi hinnat laskevat. Gambialainen ruoka on yleisesti ottaen maukasta, tulista ja halpaa.


 * Benachin tai Jollof-riisi - risottoa muistuttava ruoka, jota syödään kanan, kalan tai lihan kanssa.
 * Chicken Yassa — kanaa sipulin, mustapippurin ja limen tai sitruunan kera. Melko tulinen!
 * Domoda — maapähkinäkastike jota syödään lihan, kanan tai kalan kera.
 * Beef Stew - lihapataa, tarjoillaan yleensä riisin kanssa.
 * Mixed Fruits - tuoreita hedelmiä valmiiksi kuorittuina ja paloteltuina oman valinnan mukaan. Todella herkullista. Ainakin rannoilla kiertelevät Fruit ladyt myyvät tätä herkkua.

Juo

 * Julbrew - Gambialainen olut
 * Jungle Juice ("Viidakkomehu") - palmupuiden hedelmistä tehtyä mehua.
 * Hedelmämehut - Ehdottomasti kokeilemisen arvoisia! Ihania vastapuristettuja hedelmämehuja. Voit itse valita eri yhdistelmiä esim. mango-ananas-appelsiini. Myydään ainakin rannoilla pienissä, värikkäissä kojuissa.

Nuku
Gambiasta löytyy runsaasti eritasoisia ja -hintaisia majoitusvaihtoehtoja luxushotelleista vaatimattomiin bed and breakfast paikkoihin. Useimmat hotelleista sijaitsevat rannikolla, Banjulista n. 10km länteen ns. Senegambian alueella (Kololi, Kotu, Fajara, Bakau, Bijilo ja Kerr Sering). Myös sisämaasta ja Gambia-joen rannalta löytyy majoitusvaihtoehtoja, mutta ne ovat useimmiten lodge-tyyppisiä tai majataloja ja lähinnä reppumatkaajien ja ekoturistien suosimia.


 * Erilaisia majoitusvaihtoehtoja löydät täältä:

Pysy terveenä
Gambiassa on tavattu keltakuumetta ja malariaa.

Viimeaikoina on tullut ilmi tapauksia joissa suomalaisturistilla on ollut puutteellinen malarian estolääkitys. Gambian alueen malaria on ns. "pahalaatuista" eivätkä kaikki malarianestolääkkeet ole riittäviä sen torjumiseksi. Vahvin, Gambiaan suositeltava, estolääke on nimeltään Lariam. Pakkaus Lariamia sisältää 8 tablettia ja se maksaa n.40€

Lariam apteekista

Kunnioita
Erään uskomuksen mukaan kamera varastaa sielun. Muista siis aina pyytää lupa ihmisten valokuvaamiseen.

Ranta-alueiden ulkopuolella on kohteliasta pukeutua säädyllisesti. Reisien peittäminen on tärkeää etenkin naisilla ja miesten tulisi rannalta poistuttaessa laittaa paita päälle. Liika ihon paljastaminen tulkitaan helposti provosoinniksi. Paras tapa pukeutua oikein on, kuten muissakin maissa, ottaa mallia paikallisten pukeutumisesta ja käyttää tervettä järkeä.

Ota yhteyttä
Gàmbia Gambia Gambia Gambio Gambia Gambie Gambia Gambia ガンビア Gambia Gâmbia Гамбия Gambia 冈比亚 wts:Category:Gambia